N O L I K U M S
Id.Nr. DAP 2025/41-AK
 
8. pielikums

PIEGĀDES LĪGUMS Nr. ________ (PROJEKTS)
Līguma projektā var tikt veikti nebūtiski grozījumi
Siguldā,					                          *datums skatāms laika zīmogā
Dabas aizsardzības pārvalde (turpmāk – Pasūtītājs), tās ģenerāldirektores Lauras Anteinas personā, kura rīkojas saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 6. punktu un 8.2. apakšpunktu, no vienas puses, 
un
XXX (turpmāk – Iznomātājs), tās valdes locekļa XXX personā, kurš rīkojas uz statūtu pamata, no otras puses, 
(Nomnieks un Iznomātājs atsevišķi arī vai kopā turpmāk – Līdzēji), 
pamatojoties uz Nomnieka rīkotā publiskā iepirkuma, atklāta konkursa “Automašīnu pilna servisa ilgtermiņa noma Dabas aizsardzības pārvaldes vajadzībām” (identifikācijas numurs DAP 2025/41-AK) rezultātiem, 
Nomnieka īstenoto:
· Nomnieka īstenotā Eiropas Reģionālās attīstības fonda projekts “Dabas aizsardzības plānu izstrāde bioloģiskās daudzveidības saglabāšanai rezervātos un nacionālajos parkos” Nr. 2.2.3.3/1/24/I/001projekta ietvaros;
· ES kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai” īstenošanas projektu ietvaros.
ar mērķi īstenot Projekta visas aktivitātes,
savstarpēji vienojoties, noslēdz šādu piegādes līgumu (turpmāk – Līgums):
1. LĪGUMA PRIEKŠMETS UN TERMIŅŠ 
1.1. Iznomātājs piešķir tiesības Nomniekam par nomas maksu lietot, bet Nomnieks pieņem pilna servisa lietošanā XXX (kopā vai atsevišķi turpmāk –Transportlīdzeklis) saskaņā ar Līguma noteikumiem un tehnisko specifikāciju/tehnisko piedāvājumu (1. pielikums) (turpmāk – Tehniskā specifikācija) un Iznomātāja finanšu piedāvājumu Iepirkumā (2. pielikums) (turpmāk – Finanšu piedāvājums).
1.2. Transportlīdzekļu nomas termiņš ir  līdz 22 mēnešiem no līguma noslēgšanas brīža, bet ne ilgāk kā līdz 2027.gada 30.septembrim, vai līdz līguma summas apguvei, atkarībā no tā, kurš no nosacījumiem iestājas pirmais (turpmāk – Nomas termiņš).
2. LĪGUMCENA UN NORĒĶINU KĀRTĪBA
2.1. Transportlīdzekļa nomas maksimālā līgumcena ir XXX EUR (summa vārdiem) bez pievienotās vērtības nodokļa (PVN). PVN tiek maksāts Latvijas Republikas normatīvajos aktos noteiktā apjomā un kārtībā.
2.2. Transportlīdzekļa nomas maksa mēnesī ir XXX EUR (summa vārdiem) (turpmāk – Nomas maksa) bez PVN. PVN tiek maksāts Latvijas Republikas normatīvajos aktos noteiktā apjomā un kārtībā.
2.3. Nomas maksa ir noteikta nemainīga visā Līguma darbības laikā.
2.4. Nomnieks sāk maksāt Nomas maksu no nākamās dienas, kad Līdzēji ir parakstījuši Līguma 3.2. punktā noteikto Transportlīdzekļa pieņemšanas-nodošanas aktu.
2.5. Rēķinu par pirmā nomas mēneša Nomas maksu Iznomātājs  sagatavo par laika posmu no Līguma 2.4. punktā noteiktās dienas līdz kārtējā mēneša pēdējai dienai.
2.6.  Līdz katra mēneša 10.datumam Iznomātājs sagatavo un iesniedz Nomniekam strukturētu elektronisko rēķinu XML (Extensible Markup Language) formātā par Transportlīdzekļa Nomas maksu iepriekšējā mēnesī, nosūtot to uz šādu elektronisko adresi: EINVOICE_DAP@90009099027.
Iznomātājs katru mēnesi sagatavo un iesniedz Nomniekam divus strukturētus elektroniskos rēķinus XML formātā par iepriekšējā mēnesī sniegto Transportlīdzekļa nomu. Viena rēķina summa veido 50 % no kopējās vienas transportlīdzekļa Nomas maksas. Otra rēķina summa veido 50% no kopējās vienas transportlīdzekļa Nomas maksas un 100% no kopējās otras transportlīdzekļa Nomas maksas]
2.7. Nomnieks Nomas maksu samaksā ar pārskaitījumu uz Iznomātāja attaisnojuma dokumentā darījumos norādīto Iznomātāja norēķinu kontu 30 (trīsdesmit) dienu laikā pēc katra attaisnojuma dokumenta darījumos saņemšanas.
2.8. Samaksa ir uzskatāma par veiktu dienā, kad tā pārskaitīta no Nomnieka norēķinu konta.
2.9. Papildus Latvijas Republikas normatīvajos aktos noteiktajiem rekvizītiem un nomas periodam, par kuru ir izrakstīts attaisnojuma dokuments darījumos, Iznomātājs izrakstītajā attaisnojuma dokumentā darījumos norāda:
2.9.1. Nomnieka nosaukumu: Dabas aizsardzības pārvalde;
2.9.2. Nomnieka reģistrācijas Nr. 90009099027;
2.9.3. Līguma Nr.;
2.9.4. Atsauci uz projektu
· Pirmajā rēķinā jānorāda atsauce uz projektu:
“ES kohēzijas politikas programmas 2021.–2027. gadam 2.2.3. specifiskā atbalsta mērķa "Uzlabot dabas aizsardzību un bioloģisko daudzveidību, "zaļo" infrastruktūru, it īpaši pilsētvidē, un samazināt piesārņojumu" 2.2.3.3. pasākuma "Pasākumi bioloģiskās daudzveidības veicināšanai un saglabāšanai” īstenošanas projekti”;
· [bookmark: _Hlk211596145]Otrajā rēķinā jānorāda atsauce uz projektu:  Eiropas Reģionālās attīstības fonda projekts “Dabas aizsardzības plānu izstrāde bioloģiskās daudzveidības saglabāšanai rezervātos un nacionālajos parkos” Nr. 2.2.3.3/1/24/I/001projekts.
2.9.5. Projekta konta Nr.xxx
2.10. Nomniekam ir tiesības atlikt Nomas maksas samaksu, ja Iznomātājs nav noformējis attaisnojuma dokumentu darījumos atbilstoši Līguma 2.9. punktam, bez nokavējuma procentu prasīšanas no Iznomātāja puses, līdz nepilnību novēršana.

3. TRANSPORTLĪDZEKĻA PIEŅEMŠANA UN NODOŠANA 

3.1. Iznomātājs nodod Nomniekam Transportlīdzekli ne vēlāk kā 15 (piecpadsmit) darba dienu laikā pēc Līguma parakstīšanas  Nomnieka adresē xxx ar Nomnieku vismaz 3 (trīs) darbdienas iepriekš saskaņotā laikā.
2. 
3. 
3.2. Iznomātājs nodod un Nomnieks pieņem Transportlīdzekli, Līdzējiem parakstot nodošanas-pieņemšanas aktu, kurā norāda Transportlīdzekļa odometra (nobraukuma rādītāja) rādījumu ekspluatācijas sākumā, kā arī Transportlīdzekļa vērtību euro (EUR) un kas kļūs par Līguma neatņemamu sastāvdaļu (XX.pielikums). 
3.3. Nomnieks pieņem Transportlīdzekli, ja Transportlīdzeklis:
3.3.1. ir tehniskā kārtībā un gatavs turpmākai ekspluatācijai (lietošanai);
3.3.2. atbilst Tehniskā specifikācijā noteiktajām prasībām;
3.3.3. ir nokomplektēts ar sezonai paredzētām riepām, kas uzstādītas Transportlīdzeklim.
3.4. Nododot Transportlīdzekli, Iznomātājs izsniedz Nomniekam Transportlīdzekļa reģistrācijas apliecību.
3.5. Nododot Transportlīdzekli, Iznomātājs sagatavo un elektroniski nosūta  uz  Līguma 9.5.1. punktā norādīto e-pastu Nomniekam šādus dokumentus
3.5.1. Transportlīdzekļa OCTA apdrošināšanas polisi (kopiju);
3.5.2. Transportlīdzekļa KASKO apdrošināšanas polisi (kopiju) un Transportlīdzekļa apdrošināšanas noteikumus.
3.6. Nomniekam ir tiesības nepieņemt Transportlīdzekli un neparakstīt nodošanas-pieņemšanas aktu, ja:
3.6.1. Transportlīdzeklis neatbilst Līguma 3.3. punktā noteiktajam; 
3.6.2. nav iesniegts kāds no Līguma 3.4. – 3.5. punktā minētajiem dokumentiem.
3.7. Līguma 3.6. punktā noteiktajā gadījumā Nomnieks vienpusēji 3 (trīs) darbdienas laikā sastāda un iesniedz Iznomātājam defektu aktu (izņemot gadījumu, ja Līdzēji ir vienojušies par attiecīga defektu akta (kurā tiek fiksēta Transportlīdzekļa vai tā piegādes neatbilstība Līguma noteikumiem) sastādīšanu un tā abpusēju parakstīšanu), kurā norāda konstatētās Transportlīdzekļa vai tā piegādes nepilnības, defektus un kvalitātes trūkumus un samērīgu termiņu to novēršanai. Iznomātājs novērš defektu aktā norādītos trūkumus par saviem līdzekļiem defektu aktā norādītajā termiņā. Defektu akta sastādīšana un konstatēto trūkumu novēršana neizslēdz Iznomātāja pienākumu maksāt līgumsodu.
3.8. Ne vēlāk kā nākamajā darbdienā pēc Nomas termiņa beigām Līdzēju saskaņotā laikā Nomnieks nodod un Iznomātājs pieņem atpakaļ Transportlīdzekli Tehniskajā specifikācijā noteiktajā adresē.
3.9. Pēc Nomas termiņa beigām Nomnieks nodod Iznomātājam Transportlīdzekli tādā komplektācijā, kādā Transportlīdzeklis ir bijis, to saņemot, ņemot vērā Transportlīdzekļa dabisko nolietojumu. Transportlīdzekļa dabiskais nolietojumus tiek vērtēts saskaņā ar Auto asociācijas un Latvijas Līzinga Devēju asociācijas apstiprinātajiem norādījumiem par transportlīdzekļu dabiskā nolietojuma un bojājumu, kas nav radušies dabiskā nolietojuma rezultātā, noteikšanu. 
3.10. Par Transportlīdzekļa nodošanu Iznomātājam pēc Nomas termiņa beigām Līdzēji abpusēji paraksta Transportlīdzekļa apskates un nodošanas-pieņemšanas aktu.
3.11. Pirms Transportlīdzekļa nodošanas Nomniekam jānoņem visi Transportlīdzekļa komplektācijas un vērtības pārveidojumi un uzlabojumi (piederumi), kurus Nomnieks veicis Transportlīdzekļa lietošanas laikā, ja tas nebojā Transportlīdzekļa tehnisko stāvokli un komplektāciju. 
3.12. Ja Iznomātājs norāda uz Transportlīdzekļa bojājumiem, un/vai komplektācijas, aprīkojuma, tehniskā stāvokļa un ekspluatācijas īpašību trūkumiem, tad tie tiek norādīti nodošanas-pieņemšanas aktā. Transportlīdzekļa dabiskais nolietojums nav uzskatāms par bojājumu un/vai komplektācijas, aprīkojuma, tehniskā stāvokļa un ekspluatācijas īpašību trūkumiem.
4. NOMNIEKA TIESĪBAS UN PIENĀKUMI
4.1. Nomnieka tiesības:
4.1.1. Līguma darbības laikā netraucēti lietot Transportlīdzekli Tehniskajā specifikācijā noteiktajā teritorijā;
4.1.2. pieņemot Transportlīdzekli:
4.1.2.1. veikt izmēģinājuma braucienu, kā arī pārbaudīt Transportlīdzekļa atbilstību Līgumam;
4.1.2.2. pārbaudīt Iznomātāja iesniegtās dokumentācijas pilnīgumu, derīgumu un atbilstību;
4.1.2.3. Defektu aktā norādīt konstatētos trūkumus un pieprasīt tos novērst;
4.1.2.4. pieaicināt speciālistus un ekspertus.
4.1.3. nepieciešamības gadījumā veikt Transportlīdzekļa riepu remontu un/vai bojātās riepas/riteņa nomaiņu, logu tīrītāju un/vai spuldzīšu nomaiņu, vai citus ārkārtas remontdarbus, bez kuru veikšanas nav pieļaujama Transportlīdzekļa iesaiste (piedalīšanās) ceļu satiksmē, un to veikšana (Nomnieka izvēlētajā vietā) neietekmēs Transportlīdzekļa ražotāja dotās garantijas.
4.1.4. Uzstādīt Transportlīdzeklī maršruta kontroles sistēmu, kas neietekmē transportlīdzekļa garantiju un funkcionalitāti, uz visu Transportlīdzekļa nomas periodu. 
4.2. Nomnieka pienākumi:
4.2.1. uzturēt Transportlīdzekli tādā stāvoklī, kādā tas bija saņemts, ņemot vērā Transportlīdzekļa dabisko nolietošanos pienācīgas lietošanas rezultātā;
4.2.2. apmaksāt Transportlīdzekļa lietošanas laikā uzliktos administratīvos naudas sodus par Nomnieka nodarbināto ceļu satiksmes noteikumu pārkāpumiem;
4.2.3. apzināti nesamazināt Transportlīdzekļa vērtību;
4.2.4. nogādāt Transportlīdzekli, iepriekš saskaņojot ar Iznomātāju, Iznomātāja servisā, kas norādīti Tehniskajā specifikācijā, šādos gadījumos:
4.2.4.1.  lai Iznomātājs veiktu Transportlīdzekļa riepu nomaiņu;
4.2.4.2.  lai Iznomātājs veiktu Transportlīdzekļa tehnisko apskati;
4.2.4.3.  lai Iznomātājs veiktu Transportlīdzekļa periodisko tehnisko apkopi un nepieciešamos remontdarbus.
4.2.5. informēt Iznomātāju par Nomas termiņā konstatēto Transportlīdzekļa tehniskā stāvokļa neatbilstību ceļu satiksmi reglamentējošo normatīvo aktu prasībām vai citiem Transportlīdzekļa vai tā aprīkojuma bojājumiem un/vai defektiem. Šajā gadījumā tiek uzskatīts, ka Nomnieks ir informējis Iznomātāju, ar informācijas nodošanas brīdi Līgumā noteiktajam Iznomātāja pilnvarotajam pārstāvim pa telefonu vai e-pastā. 
5. IZNOMĀTĀJA TIESĪBAS UN PIENĀKUMI
5.1. Iznomātājam ir tiesības uz sava rēķina pārbaudīt Transportlīdzekļa tehnisko stāvokli, pārbaudes laiku iepriekš saskaņojot ar Nomnieku;
5.2. Iznomātājam ir pienākums:
5.2.1. nelikt šķēršļus Nomniekam Transportlīdzekļa lietošanai Līguma darbības laikā;
5.2.2. savlaicīgi veikt visus maksājumus, kuru nesavlaicīga apmaksa var kavēt vai radīt šķēršļus Nomniekam lietot Transportlīdzekli;
5.2.3. ierasties 2 (divu) stundu laikā no Līguma 4.2.5.punktā norādītā pieteikuma izdarīšanas brīža Nomnieka norādītajā vietā (Latvijas Republikas teritorijā), lai nodrošinātu Transportlīdzekļa evakuēšanas pakalpojumus, ja konstatēta Transportlīdzekļa tehniskā stāvokļa neatbilstība ceļu satiksmi reglamentējošo normatīvo aktu prasībām vai radušies Transportlīdzekļa vai tā aprīkojuma bojājumi un/vai defekti, kas nepieļauj Transportlīdzekļa turpmāko ekspluatāciju un pēc Nomnieka pieprasījuma nodrošināt Nomnieku ar maiņas transportlīdzekli;
5.2.4. Transportlīdzekļa vai tā aprīkojuma remonta (t.sk. tehniskās apkopes) laikā, uz sava rēķina, nodrošināt Nomnieku ar citu – pēc tehniskajiem parametriem līdzvērtīgu transportlīdzekli, ja Transportlīdzekļa vai tā aprīkojuma remonts (t.sk. tehniskās apkopes) pārsniedz 2 (divas) darbdienas pēc Transportlīdzekļa nodošanas Iznomātājam;
5.2.5. Ja ir iestājies gadījums, kad Nomnieks ir veicis maksājumus trešajām personām par izmaksām, kas ietvertas Nomas maksā saskaņā ar Tehnisko specifikāciju, apmaksāt Nomnieka izsniegto attaisnojuma dokumentu darījumos 30 (trīsdesmit) kalendāro dienu laikā vai piestādītajā attaisnojuma dokumentā darījumos norādīto summu iekļaut kā atlaidi Nomniekam kārtējā attaisnojuma dokumentā darījumos par Transportlīdzekļu nomas maksu.
5.2.6. nodrošināt bezmaksas Transportlīdzekļa periodiskās tehniskās apkopes tādā kārtībā, kādu ir noteicis Transportlīdzekļa ražotājs.
6. TRANSPORTLĪDZEKĻA APDROŠINĀŠANA
6.1. Iznomātājs par saviem līdzekļiem apdrošina Transportlīdzekli visā Nomas perioda laikā ar automobiļu civiltiesiskās atbildības obligāto apdrošināšanu (OCTA) un automobiļu brīvprātīgo sauszemes transportlīdzekļu apdrošināšanu (KASKO) atbilstoši Tehniskajai specifikācijai.
6.2. Ne vēlāk kā 3 (trīs) darbdienas pirms Transportlīdzekļa apdrošināšanas polises darbības termiņa beigām Iznomātājs elektroniski e-pastā iesniedz Nomniekam Transportlīdzekļa apdrošināšanas polises kopiju par nākamo apdrošināšanas periodu un Transportlīdzekļa apdrošināšanas noteikumus.
6.3. Ja notiek negadījums (apdrošināšanas gadījums), Nomnieka pienākums ir rīkoties saskaņā ar normatīvo aktu prasībām, apdrošināšanas polises un Līguma noteikumiem, kā arī nekavējoties, bet ne vēlāk kā nākamās darbdienas laikā,  informēt Iznomātāju par apdrošināšanas gadījumu.
6.4. Pašriska iestāšanās gadījumā Iznomātājs iesniedz Nomniekam attaisnojuma dokumentu darījumos par pašriska kompensēšanu, norādot, kādi izdevumi tiek segti, kā arī dokumentus, kas apliecina konkrētajā apdrošināšanas gadījumā noteikto bojājumu kopējo vērtību, ja pašriska apjoms ir pārsniegts. Nomnieks ir tiesīgs segt pašriska izdevumus, ja ir iesniegti šajā punktā noteiktie dokumenti.
6.5. Nomnieks nav atbildīgs par materiālajiem zaudējumiem, kas nodarīti Iznomātājam, ja Transportlīdzeklim Līguma darbības laikā nav bijusi spēkā esoša OCTA un/vai KASKO apdrošināšanas polise.
7. LĪDZĒJU ATBILDĪBA UN NEPĀRVARAMA VARA
7.1. Līdzēji ir atbildīgi par Līgumā noteikto saistību pilnīgu izpildi atbilstoši Līgumam.
7.2. Līdzējs ir atbildīgs par visiem zaudējumiem, kurus tā darbības vai bezdarbības dēļ ir cietis otrs Līdzējs. Līdzējs neatbild par otra Līdzēja zaudējumiem, kas rodas cēloņsakarībā ar otra Līdzēja darbību vai bezdarbību, kā arī ar Līguma atcelšanu nepārvaramas varas notikuma dēļ.
7.3. Pie Līdzēja nevar vērsties ar zaudējumu piedziņas prasījumu vai vainot Līguma nepildīšanā, ja tā izpildi kavē nepārvaramas varas apstākļi. Par nepārvaramas varas apstākļiem atzīst notikumu, kas atbilst visām šīm pazīmēm:
7.3.1. kuru Līguma slēgšanas brīdī nebija iespējams paredzēt;
7.3.2. kas nav radies Līdzēja vai tās kontrolē esošas personas kļūdas vai rīcības dēļ;
7.3.3. no kura nav iespējams izvairīties un kura sekas nav iespējams pārvarēt;
7.3.4. kas padara saistību izpildi ne tikai apgrūtinošu, bet arī neiespējamu.
7.4. Līdzējs, kurš nevar izpildīt savas Līguma noteiktās saistības nepārvaramas varas apstākļu dēļ, 5 (piecu) kalendāra dienu laikā informē par tiem otru Līdzēju. 
7.5. Līdzējs, kurš nav spējis pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
7.6. Ja Iznomātājs kavē Transportlīdzekļa piegādi vai Līguma 5.2.4. punktā noteikto līdzvērtīgā transportlīdzekļa piegādi, Iznomātājs maksā Nomniekam līgumsodu 0,3 % (nulle komats trīs procentu) apmērā no Transportlīdzekļa Nomas maksas mēnesī par katru nokavēto dienu, bet ne vairāk kā 10 % no Līguma 2.2. punktā noteiktās Nomas maksas mēnesī. Šī līgumsoda samaksa neatbrīvo Iznomātāju no Līguma izpildes.
7.7. Par jebkura cita Līgumā norādītā termiņa nokavējumu Nomniekam ir tiesības piemērot Iznomātājam līgumsodu 0,3 % (nulle komats trīs procentu) apmērā no Nomas maksas mēnesī par katru nokavēto dienu, bet ne vairāk kā 10% (desmit procenti) no Nomas maksas mēnesī. Šī līgumsoda samaksa neatbrīvo Iznomātāju no Līguma izpildes.
7.8. Ja Iznomātājs kavē Līguma 5.2.3. punktā noteikto Transportlīdzekļa evakuācijas termiņu, Iznomātājs maksā Nomniekam 0,3 % (nulle komats trīs procentu) apmērā no Līguma 2.2. punktā noteiktās Nomas maksas mēnesī par katru nokavējuma stundu, bet ne vairāk kā 10% (desmit procenti) no Līguma 2.2. punktā noteiktās Nomas maksas mēnesī.
7.9. Ja Līdzējs kavē kādu no Līgumā noteiktajiem samaksas termiņiem, Līdzējs maksā otram Līdzējam nokavējuma procentus 0,3% (nulle komats trīs procentu) apmērā no kavētā maksājuma summas (bez PVN) par katru nokavēto dienu, bet ne vairāk kā 10 % (desmit procentu) no kavētā maksājuma summas (bez PVN).
7.10. Nomniekam ir tiesības ieskaita kārtībā samazināt Iznomātājam maksājamo naudas summu tādā apmērā, kāda ir Līguma 7.6.-7.8. punktā noteiktajā kārtībā aprēķināta līgumsoda summa un Nomniekam radīto zaudējumu summa.
7.11. Iznomātājs kompensē Nomniekam vai tā nodarbinātajiem uzliktos administratīvos sodus, ja tie piemēroti normatīvo aktu prasību neizpildīšanas gadījumos no Iznomātāja vai tā nodarbinātajiem, kā arī jebkurus zaudējumus, kas radušies normatīvo aktu neievērošanas dēļ.
7.12. Līgumsoda samaksa neatbrīvo Līdzējus no zaudējumu, ja tādi vienam Līdzējam radušies otra Līdzēja darbības vai bezdarbības dēļ, atlīdzināšanas pienākuma, ievērojot Civillikumā paredzētos izņēmumus un gadījumus, kad tie tiek segti no Transportlīdzekļa apdrošināšanas.
8. LĪGUMA TERMIŅŠ UN PIRMSTERMIŅA IZBEIGŠANA
8.1. Līgums stājas spēkā pēc no tā abpusējas parakstīšanas brīža un ir spēkā līdz Līguma saistību izpildei.
8.2. Nomnieks ir tiesīgs vienpusēji bez Iznomātāja piekrišanas atkāpties no Līguma šādos gadījumos:
8.2.1. ja Iznomātājs kavē kādu no Līgumā noteikto saistību izpildi, tai skaitā Līguma 3.1. punktā noteikto termiņu, ilgāk nekā 15 (piecpadsmit) darba dienas, un termiņa kavējumā nav vainojams Nomnieks;
8.2.2. ja Iznomātājs ir patvaļīgi pārtraucis Līguma izpildi;
8.2.3. ja Iznomātājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus;
8.2.4. ja Iznomātājs Līguma noslēgšanas vai izpildes laikā pārkāpis ārējo normatīvo aktu attiecībā uz Līguma slēgšanu, vai ārējo normatīvo aktu attiecībā uz Līguma izpildi;
8.2.5. ir pasludināts Iznomātāja maksātnespējas process vai, iestājušies citi apstākļi, kas, liedz, vai liegs Iznomātājam turpināt Līguma izpildi saskaņā ar Līguma noteikumiem vai apgrūtina Nomniekam Līgumā paredzēto tiesību īstenošanu;
8.2.6. ja Iznomātājs ir Nomniekam nodarījis zaudējumus;
8.2.7. ja Iznomātājs vairāk nekā 2 (divas) reizes pārkāpj kādu no Līguma noteikumiem;
8.2.8. ja Līgumu nav iespējams izpildīt tādēļ, ka Līguma izpildes laikā attiecībā uz Iznomātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas;
8.2.9. Publisko iepirkumu likumā noteiktajos gadījumos;
8.2.10. ja Projekta vadībā iesaistīta iestāde ir noteikusi Projekta izmaksu korekciju 25% vai lielākā apmērā no līgumcenas, un minētā korekcija izriet no Iznomātāja pieļauta Līguma pārkāpuma;
8.2.11. ja Projekta vadībā iesaistīta iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100% apmērā;
8.2.12. ja Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ Nomniekam tiek būtiski samazināts vai atcelts Projekta finansējums, ko Nomnieks plānoja izmantot Līgumā paredzēto maksājuma saistību izpildei.
8.3. Līguma 8.2.1.-8.2.3. punktā paredzētās tiesības Nomnieks īsteno, iepriekš nosūtot Iznomātājam brīdinājumu. Ja 5 (piecu) darbdienu laikā pēc brīdinājuma saņemšanas Iznomātājs nav izpildījis savas saistības, Nomnieks ir tiesīgs paziņot Iznomātājam par Līguma izbeigšanu.
8.4. Līguma 8.2.4.-8.2.12. punktā un 8.9. punktā paredzētās tiesības Nomnieks īsteno bez brīdinājuma kārtībā, paziņojot Iznomātājam par Līguma izbeigšanu.
8.5. Iznomātājs ir tiesīgs vienpusēji atkāpties no Līguma, ja Nomnieks:
8.5.1. kavē izpildīto Nomas maksas apmaksu ilgāk par 15 (piecpadsmit) darba dienām;
8.5.2. apzināti bojā Transportlīdzekli;
8.5.3. apzināti neievēro Transportlīdzekļa ekspluatācijas prasības.
8.6. Līguma 8.5. punktā paredzētās tiesības Iznomātājs īsteno, iepriekš nosūtot Nomniekam brīdinājumu. Ja 10 (desmit) darbdienu laikā pēc brīdinājuma saņemšanas Nomnieks nav izpildījis savas saistības, Iznomātājs ir tiesīgs paziņot Nomniekam par Līguma izbeigšanu.
8.7. Visos gadījumos, kad Līgums var tikt izbeigts, nosūtot viena Līdzēja paziņojumu otram Līdzējam, Līgums tiek uzskatīts par izbeigtu ar brīdi, kad otrs Līdzējs ir saņēmis paziņojumu. 
8.8. Līgumā noteikts izpildes termiņš var tikt pagarināts par attiecīgu dienu skaitu, Līdzējiem vienojoties, ja izpildes termiņa pagarināšana ir nepieciešama Līgumā noteikto nepārvaramas varas apstākļu dēļ.
8.9. Ja ir izmaiņas līgumcenas apmaksā, kas saistītas ar Līguma finansējuma samazinājumu vai atcelšanu (valsts budžeta apropriāciju) neatkarīgi no Nomnieka, Līdzēji vienojas par Līguma turpmāku izpildi vai izbeigšanu. Ja Līdzēji nevar vienoties, tad Nomnieks ir tiesīgs vienpusēji izbeigt Līgumu bez jebkādu soda sankciju piemērošanas no Iznomātāja puses.
8.10. Līgums var tikt izbeigts, Līdzējiem vienojoties, tai skaitā, ja turpmāku Līguma izpildi padara neiespējamu nepārvarama vara.
8.11. Līguma pirmstermiņa izbeigšanas gadījumā Nomniekam ir pienākums samaksāt Iznomātājam tikai par Līgumam atbilstoši faktiski izpildīto Transportlīdzekļa nomu.
9. CITI NOTEIKUMI
9.1. Iznomātājs apliecina, ka ir iepazinies ar Līguma noteikumiem un atzinis tos par saprotamiem, saistošiem un izpildāmiem. Iznomātājs apliecina, ka viņa rīcībā atrodas pietiekoši personāla un materiālie resursi, kā arī citi līdzekļi, lai savlaicīgi un atbilstoši Nomnieka norādījumiem veiktu visus Līgumā noteiktos pienākumus.
9.2. Līguma grozījumi, ciktāl to pieļauj publisko iepirkumu normatīvie akti, ir spēkā tikai tad, ja tie noformēti rakstveidā, Līdzējiem savstarpēji vienojoties. Tie pievienojami Līgumam kā pielikumi. Abpusēji parakstīti Līguma pielikumi no to parakstīšanas brīža kļūst par neatņemamu Līguma sastāvdaļu.
9.3. Līdzējiem nav rakstiski jāvienojas par izmaiņām Līgumā, ja Līguma izpildes laikā normatīvie akti nosaka pievienotās vērtības nodokļa likmes izmaiņas. Šādā gadījumā likumā noteikto nodokļa likmi norāda attaisnojuma dokumentā darījumos.
9.4. Mainoties normatīvo aktu prasībām, kas skar Līguma izpildi, Līdzēji pārskata Līguma nosacījumus un vienojas par to turpmāko izpildi.
9.5. Līdzēji vienojas, ka ar Līguma izpildi saistītos jautājumus risinās šādi Līdzēju pilnvaroti pārstāvji, tai skaitā būs tiesīgi savstarpēji iesniegt, saņemt un parakstīt Līgumā minētos dokumentus (aktus, sarakstes dokumentus un attaisnojuma dokumentus darījumos):
9.5.1. Nomnieka pilnvarotais pārstāvis: XXX;
9.5.2. Iznomātāja pilnvarotais pārstāvis: XXXX
9.6. Ja Līdzējam mainās rekvizīti vai Līguma 9.5. punktā noteiktais pilnvarotais pārstāvis, tad Līdzējs nekavējoties, ne vēlāk kā 5 (piecu) darbdienu laikā, par to rakstveidā paziņo otram Līdzējam. Ja Līdzējs šo pienākumu neveic, tad uzskatāms, ka otrs Līdzējs ir pilnībā izpildījis savas saistības, lietojot Līgumā esošo informāciju par Līdzēju.
9.7. Katra Puse savu rekvizītu un Līguma 9.5. punktā noteikto pilnvaroto pārstāvju maiņu ir tiesīga īstenot vienpusēji, nosūtot otrai Pusei rakstisku paziņojumu, kas ir uzskatāms par Līguma sastāvdaļu. 
9.8. Līdzēja jebkāds sarakstes dokuments (tai skaitā paziņojums vai brīdinājums) tiek uzskatīts par saņemtu, kad viens Līdzējs ir nodevis sarakstes dokumentu otram Līdzējam pret parakstu vai septītajā kalendārajā dienā pēc sarakstes dokumenta nodošanas pastā ierakstītā sūtījumā, vai otrajā darbdienā pēc ar drošu elektronisko parakstu parakstīta dokumenta nosūtīšanas uz Līgumā noteikto otra Līdzēja pilnvarotā pārstāvja e-pasta adresi.
9.9. Starp Līdzējiem radušās domstarpības un strīdus Līdzēji risina pārrunu ceļā. Ja Līdzēji 30 (trīsdesmit) kalendāro dienu laikā nevar vienoties pārrunās, strīdu izšķir Latvijas Republikas tiesā Latvijas Republikas normatīvajos aktos paredzētajā kārtībā.
9.10. Līgums ir saistošs katra Līdzēja likumīgajam saistību pārņēmējam.
9.11. Līguma finansējums paredzēts no Projekta finanšu līdzekļiem.
9.12. Nomniekam ir tiesības aizstāt Nomnieku kā Līdzēju ar citu iestādi, ja Nomnieku kā iestādi reorganizē vai mainās tā kompetence.
9.13. Līgums ir iztulkojams saskaņā ar Latvijas Republikā spēkā esošajiem normatīvajiem aktiem.
9.14. Līgums ir parakstīts ar drošu elektronisku parakstu un satur laika zīmogu. Nomnieks ar drošu elektronisku parakstu parakstītu un laika zīmoga saturošu Līgumu pēc tā parakstīšanas nosūta uz Līgumā noteikto Iznomātāja pārstāvja e-pasta adresi. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Līguma pielikumi XXX pēc parakstīšanas kļūst par neatņemamu Līguma sastāvdaļu.
10. LĪDZĒJU REKVIZĪTI UN PARAKSTI
	Nomnieks:
	Iznomātājs:

	Dabas aizsardzības pārvalde
	

	Reģ. Nr. 90009099027
	

	Baznīcas iela 7, Sigulda, LV-2105
	

	E-pasts: pasts@daba.gov.lv 
	

	Valsts Kase
	

	TRELLV22
	

	Konts xxx
	

	
	

	Ģenerāldirektore
____________________L.Anteina
	





Līguma xx. pielikumums

TRANSPORTLĪDZEKĻA NODOŠANAS – PIEŅEMŠANAS AKTS
2025. gada ____. _____
XXX (Iznomātājs), reģ. nr. XXX, juridiskā adrese XXX, tās XXX personā nodod,
Dabas aizsardzības pārvalde (Nomnieks), reģ.nr. 90009099027, juridiskā adrese Baznīcas iela 7, Sigulda, LV-2150, tās pilnvarotā pārstāvja projekta XXX personā pieņem transportlīdzekli:
	Marka, modelis
	

	Šasijas nr.
	

	Valsts reģistrācijas nr.
	

	Reģistrācijas datums CSDD
	

	Nobraukums (odometra rādījums)
	                       km

	Reģistrācijas apliecības nr.
	

	Aizdedzes atslēgu (karšu skaits)
	2

	Signalizācijas pultis
	

	Piegādes datums
	

	Degvielas atlikums
	

	Dokumentācijā ietilpst
	

	Transportlīdzekļa vērtība (EUR)
	                    EUR

	Stāvoklis
	








Puses paraksta transportlīdzekļa nodošanas – pieņemšanas aktu, kas apstiprina transportlīdzekļa pilnu komplektāciju, tas ir tehniskā kārtībā un gatavs lietošanai.
Transportlīdzekļa nodošanas – pieņemšanas akts sastādīts latviešu valodā, divos identiskos eksemplāros, katrs uz vienas lapaspuses, no kuriem viens paliek Iznomātājam, bet otrs Nomniekam. 



	Nomnieks:
	Iznomātājs:

	Dabas aizsardzības pārvalde

	Reģ. Nr. 90009099027

	Baznīcas iela 7, Sigulda, LV-2105

	
	

	
	

	
____________________
	
____________________ 

